WandaVision
Jaksot

| № | Nimi | Ohjaus | Käsikirjoitus | Julkaisu |
| --- | --- | --- | --- | --- |
| 1 | Nauhoitettu studioyleisön edessä (engl. Filmed Before a Live Studio Audience) | Matt Shakman | Jac Schaeffer | 2021-1-1515. tammikuuta 2021 |
Wanda Maximoff ja Vision ovat juuri muuttaneet Westview’n naapurustoon vastanaineena pariskuntana, joka yrittää pitää voimansa salassa uusilta naapureiltaan. Mutta heidän elämänsä on kuin 1950-luvun tilannekomedioissa, kaikki on mustavalkoista ja taustanaurua kuuluu myös. Kalenteriin on merkitty, että 23. elokuuta olisi heille tärkeä päivä, mutta kumpikaan heistä ei aluksi muista miksi. Wanda tutustuu naapurinsa Agnekseen, joka yrittää antaa hänelle parisuhdeneuvoja, ja luulee kalenteriin merkityn päivän olevan hänen ja Visionin vuosipäivä. Lopulta Vision saa työpaikallaan Computational Services Inc.:ssä tietää, että 23. elokuuta on päivä, jona hänen esimiehensä Arthur Hartin pitäisi vaimonsa kanssa tulla illalliselle Wandan ja Visionin luokse. Wanda onnistuu voimiensa avulla saamaan illallisen aikaiseksi ja yrittää Visionin kanssa keksiä tekaistun tarinan siitä, että kuinka he tapasivat ja milloin menivät naimisiin. Visionin estettyä Hartia tukehtumasta ruokaansa, Hart alkaa harkita Visionille ylennystä. Toisaalla nämä tapahtumat välittyvät vanhanmalliseen televisioon tilannekomediasarjana nimeltä WandaVision.  WandaVisionin jakson välissä mainostetaan Stark-yhtiöiden Toast Mate 2000 -leivänpaahdinta. 
| 2 | Älä koske katkaisijaan (engl. Don't Touch That Dial) | Matt Shakman | Gretchen Enders | 2021-1-1515. tammikuuta 2021 |
1960-luvun ympäristössä Wanda ja Vision valmistelevat taikuriesitystä osallistuakseen Westview’n ala-asteen varainkeruun kykykilpailuun. Wanda löytää ruusupensaista pienoishelikopterin, joka näkyy mustavalkoisessa ympäristössä poikkeuksellisesti värillisenä. Myöhemmin hän ja Agnes menevät muiden naisten kanssa varainkeruun suunnittelukomitean kokoukseen, jossa Wanda tutustuu Geraldineen sekä komitean puheenjohtajaan Dottie Jonesiin. Wanda ja Dottie kuulevat radiosta äänen, joka kutsuu Wandan nimeä ja yrittää kysyä kuka ”aiheuttaa tämän”. Naapurustovartion kokouksessa Visionille tarjotaan purukumia. Se aiheuttaa hänelle humalaa muistuttavan tilan, mutta Wanda varmistaa, että Vision onnistuu osassa taikatempuistaan ja saa lopulta purukumin poistettua. Dottie antaa heille kuitenkin kykykilpailun pääpalkinnon, hauskimmasta esityksestä. Illalla Wanda huomaa olevansa raskaana ja näkee Visionin kanssa ulkona viemäristä nousevan mehiläistarhurin. Peloissaan Wanda kelaa aikaa takaisin hetkeen ennen tarhurin ilmestymistä ja muuttaa ympäristön värilliseksi 1970-luvuksi.  WandaVisionin jakson välissä mainostetaan Strücker-rannekelloja. 
| 3 | Nyt väreissä (engl. Now in Color) | Matt Shakman | Megan McDonnell | 2021-1-2222. tammikuuta 2021 |
1970-luvun ympäristössä tohtori Stan Nielson kertoo Wandan olevan neljännellä kuulla raskaana. Wandan raskaus alkaa etenee epätavallisen normaalisti ja äidiksi tulemisen jännitys saa Wandan aiheuttamaan vahingossa sähkökatkon naapuritaloihin. Vision epäilee jonkin olevan vialla, mutta Wanda kelaa jälleen aikaa muutaman sekunnin taaksepäin. Pian tämän jälkeen Wandan synnytys käynnistyy ja Geraldine auttaa häntä synnytyksessä ennen kuin Vision ehtii hakea tohtori Nielsonin paikalle. Wanda saa kaksoset, joista toisen nimeksi tulee Billy ja toisen nimeksi Tommy. Vision kuulee naapuriltaan Herbiltä, ettei Geraldinella ole omaa taloa Westview’ssä. Mutta Agnes kuitenkin estää Herbiä paljastamasta enempää. Samaan aikaan Geraldine kuulee Wandalta tämän kuolleesta kaksoisveljestä Pietrosta ja paljastaa tietävänsä Pietron kuolleen aikoinaan taistelussa Ultronia vastaan. Kauhistunut Wanda huomaa Geraldinen kaulassa miekkakuvioisen riipuksen ja lähettää hänet pois tilannekomediailluusiosta.  WandaVisionin jakson välissä mainostetaan Hydra Soak -kylpyjauhetta. 
| 4 | Keskeytämme ohjelman (engl. We Interrupt This Program) | Matt Shakman | Bobak Esfarjani ja Megan McDonnell | 2021-1-2929. tammikuuta 2021 |
Monica Rambeau, herää takaisin henkiin ”pliippauksen” jälkeen ja saa tietää äitinsä Maria Rambeaun kuolleen syöpään kolme sitten. Kolme viikkoa myöhemmin Monica palaa töihin äitinsä perustamaan järjestöön nimeltä S.W.O.R.D. (Sentient Weapon Observation Response Division eli Tietoisten aseiden havainnointi ja vastatoimet), jonka virkaa tekevä johtaja Tyler Hayward kertoo FBI-agentti Jimmy Woon pyytäneen S.W.O.R.D.:n apua tutkimaan outoa energiakenttää Westview’ssä, New Jerseyssä. Kauko-ohjattava helikopteridrooni menee sen läpi ja katoaa. Monica menee itse kentän läpi ja katoaa myös. S.W.O.R.D. pyytää Darcy Lewisin ja muita asiantuntijoita tutkimaan kenttää (jolle annetaan nimeksi Hex). Darcy näkee vanhasta televisiosta Westview’n tapahtumat tilannekomediasarjana nimeltä WandaVision. S.W.O.R.D. selvittää ohjelman hahmoiksi päätyneiden ihmisten todelliset henkilöllisyydet ja huomaavat myös Monican päätyneen yhdeksi sarjan hahmoista nimellä Geraldine. Woo yrittää radiolla saada yhteyden Wandaan, mutta ohjelma kelaa sen kohtauksen yli. Kun Monica mainitsee Ultronin, Wanda lähettää hänet pois. Wanda näkee Visionin hetkellisesti kuolleena, mutta palauttaa illuusion ennalleen ja sanoo epäilevälle Visionille, että haluaa jäädä pysyvästi Westview’hin. 
| 5 | Erikoisjaksossa... (engl. On a Very Special Episode...) | Matt Shakman | Peter Cameron ja Mackenzie Dohr | 2021-2-55. helmikuuta 2021 |
1980-luvun ympäristössä Billy ja Tommy muuttuvat vähitellen vastasyntyneistä ensin 5-vuotiaiksi lapsiksi ja myöhemmin 10-vuotiaiksi. Monica huomaa Westview’stä tuomiensa vaatteiden muuttuneen aidoiksi ja lähes tuhoutumattomaksi materiaaliksi, mikä tarkoitti, että Wandalla oli kyky muuttaa todellisuutta. Visionia vaivaa Agneksen käytös, ja saatuaan työpaikallaan salaisen viestin S.W.O.R.D.:ilta, hän palauttaa hetkellisesti työtoverinsa Normin tukahdutetut muistot. S.W.O.R.D. lähettää lentokonedroonin Hexin läpi ja Hayward käskee droonia tappamaan Wandan. Mutta Wanda tuhoaa droonin, tuo sen Hexin ulkopuolelle ja käskee S.W.O.R.D.:ia jättämään hänet rauhaan. Billy ja Tommy adoptoivat kulkukoiran nimeltä Sparky, joka kuitenkin karkaa. Agnes löytää Sparkyn ja väittää sen kuolleen atsaleapensaitten lehtien syömiseen. Vision, ilmaisee avoimesti epäilynsä tilannekomediailluusion suhteen. Mutta Wanda ei edelleenkään halua luopua uudesta elämästään. Yhtäkkiä he saavat vieraakseen Pietron, jonka Darcy huomaa saaneen ”uuden näyttelijän”.  WandaVisionin jakson välissä mainostetaan Lagos-talouspaperia. 
| 6 | Karmiva halloween-spektaakkeli! (engl. All-New Halloween Spooktacular!) | Matt Shakman | Chuck Hayward ja Peter Cameron | 2021-2-1212. helmikuuta 2021 |
1990-luvun ja 2000-luvun vaihteen ympäristössä Westview’n asukkaat juhlivat halloweeniä. Visionin teeskentelee lähtevänsä auttamaan naapurustovartiostoa, Wanda ja Pietro valvovat Billyn ja Tommyn karkinkeruuta. Oikeasti Vision tutki asukkaiden käyttäytymistä ja huomasi kuinka monet olivat jähmettyneet paikoilleen. Monican, Woon ja Darcyn ilmaistessa avoimesti inhonsa Haywardin aggressiivisia toimintatapoja vastaan, Hayward käskee agenttejaan lähettämään heidät pois. Kolmikko tyrmää heitä saattavat agentit, palaa soluttautuen takaisin väliaikaistukikohdan sisään, ja saa selville, että Hayward työsti salaista Projekti Cataractia. Monica puolestaan haluaa palata Hexiin, vaikka Darcy varoittaa Hexin tehneen muutoksia Monican verisoluihin. Vision tapaa Agneksen, joka maanisesti nauraen paljastaa Visionin olevan oikeassa maailmassa kuollut. Vision päättää tunkeutua Hexin läpi, mutta samalla hänen kehonsa uhkaa tuhoutua. Billy aistii omilla telepatiakyvyillään aistii mitä Visionille tapahtuu. Kuultuaan tästä, Wanda laajentaa Hexiä Westview’n ulkopuolelle, imaisten Visionin, Darcyn sekä useimmat S.W.O.R.D.:n agentit sisäänsä.  WandaVisionin jakson välissä mainostetaan vaha-animaationa Yo-Magic -jogurttia. 
| 7 | Neljännen seinän rikkominen (engl. Breaking the Fourth Wall) | Matt Shakman | Cameron Squires | 2021-2-1919. helmikuuta 2021 |
2000-luvun ja 2010-luvun vaihteen ympäristössä  stressaantunut Wanda antaa Agneksen vahtia Billyä ja Tommya loppupäivän saadakseen omaa rauhaa. Monica ja Woo tapaavat Monican äidin vanhan ystävän, majuri Goodnerin. Yrittäessään palata Hexiin, Monica joutuu astumaan ajoneuvonsa ulkopuolelle ja ottamaan suojapukunsa pois päästäkseen läpi, jolloin hänen DNA:nsa muuttuu jälleen ja hän saa kyvyn aistia ja manipuloida sähkömagneettisen spektrin aallonpituuksia. Vision huomaa Hexin muuttaneen Darcyn ja useimmat S.W.O.R.D.:n agentit sirkustaiteilijoiksi, jotka luulevat Visionin kuuluvan myös heihin. Vision palauttaa Darcyn muistot, minkä jälkeen he karkaavat sirkuksesta. Hän myös kuulee Darcylta totuuden menneisyydestään. Monica löytää tiensä Wandan luokse ja yrittää puhua tälle, mutta Agnes vie Wandan taloonsa ja käskee Monicaa jättämään heidät rauhaan. Agneksen talossa Wanda kuitenkin ihmettelee missä Billy ja Tommy ovat, ja löytää rakennelman täynnä noidan varusteita sekä loitsukirjan. Agnes paljastaa olevansa oikeasti noita nimeltä Agatha Harkness, joka oli vastuussa monista Westview’n tapahtumien käänteistä, mukaan lukien vale-Pietron ilmestymisestä sekä Sparkyn kuolemasta.  Lopputekstien välissä näytetyssä kohtauksessa Monica löytää luukun Agathan salaiseen kellariin, mutta sitten vale-Pietro ilmestyy hänen taakseen.  WandaVisionin jakson välissä mainostetaan Nexus-masennuslääkettä. 
| 8 | Aiemmin tapahtunutta (engl. Previously On) | Matt Shakman | Laura Donney | 2021-2-2626. helmikuuta 2021 |
Vuonna 1693 Salemissa noidat yrittivät Agathan äidin, Evanoran, johdolla teloittaa Agathan mustan magian käytöstä, mutta Agatha oli imenyt näiden elinvoiman ja paennut. Nykyhetkessä hän katsoi näkyjä Wandan menneisyydestä saadakseen selville totuuden tämän voimista. Wandalla oli ollut voimat jo syntymästään asti, ja niiden avulla hän oli estänyt vanhempiensa kuoleman aiheuttanutta pommia räjähtämästä, jotta hän ja Pietro selviäisivät hengissä. Mutta suurin osa Wandan voimista heräsi vasta Hydran laboratoriossa, kun hän kosketti Mielikiveä. ”Pliippauksen” jälkeen Wanda oli vaatinut S.W.O.R.D.:ia luovuttamaan Visionin ruumiin. Hayward oli kuitenkin purkanut sen, jotta sen vibranium voitaisiin kerätä uusiokäyttöön. Wanda murtautuu laboratorioon, mutta kyvyttömänä tuntea Visionissa enää mitään elämää, hän jättää hänet jälkeensä. Saavuttuaan Westview’hin, josta Vision oli ostanut heille yhteisen tontin, surullinen Wanda oli luonut Hexin, uuden version Visionista ja heille yhteisen talon. Talonsa ulkopuolella Agatha uhkailee Billyä ja Tommya, ja paljastaa Wandan voimien olevan ”kaaostaikuutta”, johon pystyy vain ”Purppuranoita”.  Lopputekstien välissä näytetyssä kohtauksessa Hayward käyttää Wandan tuhoamaan drooniin jäänyttä kaaostaikuutta herättääkseen henkiin Valkoisen Visionin, jonka hän oli rakentanut oikean Visionin jäänteistä. 
| 9 | Päätösjakso (engl. The Series Finale) | Matt Shakman | Jac Schaeffer | 2021-3-55. maaliskuuta 2021 |
Wanda vapauttaa kaksoset, mutta sitten Valkoinen Vision saapuu Hexin sisään ja yrittää tappaa Wandan, ennen kuin Hexin Vision pelastaa hänet. Vale-Pietron oikeaksi nimeksi paljastuu Ralph Bohner ja Monica palauttaa hänen muistonsa. Agatha imee taistelun aikana Wandan voimia itseensä ja palauttaa Westview’n asukkaiden muistot. Huomatessaan satuttavansa ihmisiä vastustaessaan näitä, Wanda melkein poistaa Hexin. Hän kuitenkin peruu päätöksensä, kun Vision sekä Billy ja Tommy uhkaavat kadota. S.W.O.R.D.:n agentit pääsevät sisään Hexiin ja yrittävät ampua, mutta kaksoset pysäyttävät useimmat luodit ja loput menevät Monican kehon läpi vahingoittamatta häntä. Kauhistunut Hayward yrittää paeta, mutta Darcy pysäyttää hänet. Hexin Vision palauttaa Valkoisen Visionille alkupoeräisen Visionin muistot, jolloin tämä lähtee pois. Wanda imee menettämänsä voimat takaisin, poistaa Agathan omat voimat ja manipuloi Agathan muistoja niin, että tämä luulee oikeasti olevansa Agnes. Wanda päättää poistaa Hexin, mutta viettää sitä ennen yhden illan Westview’ssä perheensä kanssa. Aamulla hän pyytää tekojaan anteeksi Monicalta ja lähtee pois Westview’stä opettelemaan lisää voimiensa käytöstä.  Lopputekstien välissä näytetyssä kohtauksessa Woon kutsumat FBI-agentit pidättävät Haywardin ja eräs skrulliksi paljastunut agentti kertoo erään henkilön odottavan Monican tapaamista avaruudessa. Lopputekstien jälkeen näytetyssä kohtauksessa Wanda piileskelee syrjäisessä mökissä ja hänen astraalikehonsa opiskelee Agathan loitsukirjaa, Darkholdia, kuullessaan päässään kaksosten äänet huutamassa apua.